**ΕΝΟΤΗΤΑ 1**

**ΓΝΩΡΙΜΙΑ ΜΕ ΤΟ ΣΧΟΛΕΙΟ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Νηπιαγωγείο - Προδημοτική  **Ενότητα:** Εισαγωγικό Μάθημα – Γνωριμία  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:  Να αναγνωρίζουν τους ήχους της ελληνικής γλώσσας.  Να κατανοούν βασικούς κοινωνικούς χαιρετισμούς στην ελληνική γλώσσα.  Να πειραματιστούν και να εξασκηθούν με τους ήχους της ελληνικής γλώσσας.  Να επικοινωνούν σε απλές κοινωνικές περιστάσεις (π.χ. χαιρετούν, ευχαριστούν, αποχαιρετούν).  Να απολαμβάνουν τραγούδια και σύντομα παραμύθια τα οποία συνδέονται με εποπτικά μέσα και ζωντανή διήγηση.  Δείκτες επάρκειας:   * Τραγούδι και ρίμες/ρυθμικά ποιήματα ρουτινών * Λέξεις και φράσεις της ελληνικής γλώσσας (Πώς σε λένε; Με λένε..., Γεια σου, Καλημέρα ή Καλησπέρα, Καληνύχτα, ελληνικό σχολείο,   Καλά, ευχαριστώ!) | | | |
| **Πορεία εργασίας – δραστηριότητες (και ένδειξη διάρκειάς τους σε λεπτά):** | **Διδακτικά μέσα και υλικά:**  **Οργάνωση τάξης-παιδιών:** | **Αξιολόγηση (Συντρέχουσα & Τελική)** | **Γλώσσα** |
| **Αφόρμηση - Προσανατολισμός - Πρόκληση ενδιαφέροντος και περιέργειας (15 λεπτά):**  Η/Ο εκπαιδευτικός καλωσορίζει τα παιδιά στο ελληνικό σχολείο και συστήνεται «Γεια σας. Με λένε κυρία/κύριο .....». Στη συνέχεια, ρωτάει τη μασκότ της τάξης (*Κάθε τάξη θα πρέπει να έχει μια μασκότ. Μπορεί να είναι λούτρινο ζωάκι, κούκλα κ.ά.*): «Εσένα πώς σε λένε;» και η μασκότ θα απαντήσει λέγοντας: «Με λένε..». Ακολούθως, η μασκότ εξηγεί στους μαθητές πως θα παίξουν ένα παιχνίδι γνωριμίας. Πιο συγκεκριμένα, θα ρίξει μια μπάλα σε ένα/μια μαθητή/τρια κάνοντας την ερώτηση: «Πώς σε λένε;» και θα αναμένει να ακούσει το όνομά του/της χρησιμοποιώντας τη φράση «Με λένε...».  Στη συνέχεια, ο/η μαθητής/τρια θα ρίξει τη μπάλα σε άλλο μαθητή και όλη η τάξη θα ρωτάει: «Πώς σε λένε;». Με τον ίδιο τρόπο, όλοι μαζί θα απαντούν «Με λένε…» αφήνοντας τον παραλήπτη της μπάλας να συμπληρώσει το όνομά του. H/Ο εκπαιδευτικός θα βοηθά κάθε παιδί να χρησιμοποιεί σωστά τις δύο καινούριες φράσεις, με έμφαση στην απάντηση (εάν γνωρίζουν οι μαθητές να λένε το όνομα τους στα ελληνικά π.χ. Γιάννης-John, τότε η/ο εκπαιδευτικός τους ενθαρρύνει να το αναφέρουν στα ελληνικά). Η δραστηριότητα θα επαναληφθεί 4-5 φορές.  Τα παιδιά χωρίζονται σε μικρές ομάδες των 4-5 και επαναλαμβάνουν το παιχνίδι. Όλοι μαζί ρωτούν και απαντά κάθε φορά το παιδί που είναι αποδέκτης της μπάλας    Η δραστηριότητα επαναλαμβάνεται μέχρι να πάρουν την μπάλα όλοι οι μαθητές και να πούνε το όνομά τους.  Η/Ο εκπαιδευτικός ενθαρρύνει τους μαθητές να επαναλαμβάνουν τη φράση «Πώς σε λένε;». Ο/Η εκπαιδευτικός χρησιμοποιεί την αγγλική γλώσσα, όπου και αν χρειάζεται, προσπαθώντας να μεγιστοποιήσει τη χρήση της ελληνικής γλώσσας. | -μασκότ  -μπάλα  Τα παιδιά κάθονται κυκλικά  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** |  | Ελληνικά/Αγγλικά |
| **Δραστηριότητα 1 (10 λεπτά):**  Η/Ο εκπαιδευτικός ζητά από τα παιδιά να κινηθούν στον χώρο ακολουθώντας τον ρυθμό ενός τραγουδιού, σχετικού με το θέμα του μαθήματος, ενώ τους αναφέρει, παράλληλα, πως όταν σταματήσει η μουσική θα πρέπει να καθίσουν κυκλικά (προτείνεται το τραγούδι «Ο Παπαγάλος ‘Πώς σε λένε;’»).  Η/Ο εκπαιδευτικός κατά τη διάρκεια του τραγουδιού ενθαρρύνει τα παιδιά να επαναλαμβάνουν με το τραγούδι τη φράση «Πως σε λένε;». | * Τραγούδι «Ο Παπαγάλος ‘Πώς σε λένε;’» (βλ. τραγούδια)   <http://www.ediamme.edc.uoc.gr/ellinoglossi/images/ebooks/prosxoliki_agogi/theleis_na_paixoume/audio/theleis_na_paixoume/01-theleis_na_paixoume.mp3>   * Υπολογιστής, ηχεία, ραδιόφωνο (το τραγούδι είναι από τη σειρά του ΕΔΙΑΜΜΕ: «Θέλεις να παίξουμε» και υπάρχει σε μορφή CD).   Αρχικά, κινούνται στον χώρο και ακολούθως, κάθονται κυκλικά στην ολομέλεια. | Η/Ο εκπαιδευτικός αξιολογεί ποιοι είναι σε θέση να ανταποκρίνονται στην ερώτηση: «Πώς σε λένε;» χρησιμοποιώντας σωστά τη φράση: «Με λένε...» και εντοπίζοντας, παράλληλα, ποιοι είναι ελληνόφωνοι και ποιοι χρειάζονται περισσότερη στήριξη. |  |
| **Δραστηριότητα 2 (10 λεπτά):**  Η μασκότ προτείνει να παίξουν ένα παιχνίδι. Ο/Η εκπαιδευτικός θα πετάει την μπάλα ψηλά και θα καλεί να την πάρει ο/η μαθητής/τρια που ακούει κάθε φορά το όνομά του/της «π.χ. Γεια σου, Ελένη». Το παιδί για να δικαιούται να πάρει τη μπάλα θα πρέπει να απαντήσει με ανάλογο τρόπο « Γεια σου, κυρία………..». | * Μπάλα   Κάθονται κυκλικά στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να κατανοούν και να χρησιμοποιούν στον προφορικό τους λόγο βασικούς κοινωνικούς χαιρετισμούς . | Ελληνικά |
| **Δραστηριότητα 3 (15 λεπτά):**  Η/Ο εκπαιδευτικός αναφέρει στα παιδιά πως θα σχηματίσουν ένα τρενάκι όλοι μαζί. Αρχικά, θα επιλέξει ένα παιδί, το οποίο θα είναι ο/η οδηγός, χρησιμοποιώντας τη φράση «Καλημέρα/Καλησπέρα, με λένε (το όνομα τους).». Το παιδί, στη συνέχεια, θα επιλέξει ένα άλλο/η μαθητή/τρια στον/στην οποίο/α θα συστηθεί χρησιμοποιώντας την παραπάνω φράση με τη βοήθεια του/της εκπαιδευτικού, αρχικά, και της ολομέλειας στη συνέχεια. Το παιχνίδι θα συνεχιστεί με τον ίδιο τρόπο μέχρι να ολοκληρωθεί το τρενάκι, με όλα τα παιδιά της τάξης. | Σχηματισμός «Τρένου της τάξης»  Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να κατανοούν και να χρησιμοποιούν στον προφορικό τους λόγο, τους βασικούς κοινωνικούς χαιρετισμούς που διδάχθηκαν, καθώς και τη φράση «Με λένε...». | Ελληνικά |
| **Δραστηριότητα 4 (20 λεπτά):**  Η/Ο εκπαιδευτικός αναφέρει στους μαθητές ότι θα μάθουν ένα τραγούδι το οποίο θα τραγουδάνε στην αρχή κάθε μαθήματος. Αρχικά, η/ο εκπαιδευτικός θα τραγουδήσει το τραγούδι στους μαθητές για να το ακούσουν ολοκληρωμένο και ακολούθως, θα λέει ένα-ένα τον στίχο και θα καλεί τα παιδιά να τον επαναλαμβάνουν μιμούμενοι τις κινήσεις της/του. Οι κινήσεις θα εστιάζουν στις βασικές λέξεις και φράσεις του μαθήματος. | * Τραγούδι «Καλημέρα, τι κάνεις;» (βλ. τραγούδια) * Υπολογιστής, ηχεία   Η δραστηριότητα αυτή γίνεται στην ολομέλεια. | Η/Ο εκπαιδευτικός κατά τη διάρκεια του τραγουδιού αξιολογεί ποιοι μαθητές ξεκίνησαν να μαθαίνουν το τραγούδι. | Ελληνικά |
| **Δραστηριότητα 5 (20 λεπτά):**  Η/Ο εκπαιδευτικός λέει στους μαθητές ότι θαφτιάξουν καρτέλες με το όνομά τους στα ελληνικά, τις οποίες θα χρησιμοποιούν κάθε φορά στην αρχή του μαθήματος. Συγκεκριμένα, οι καρτέλες αυτές θα τοποθετούνται στην αρχή κάθε μαθήματος, στο κέντρο του κύκλου που σχηματίζουν οι μαθητές, και κατά τη διαδικασία των παρουσιών θα πηγαίνει κάθε μαθητής να παίρνει την καρτέλα του και να την τοποθετεί μπροστά του. Η/Ο εκπαιδευτικός θα τους δώσει τις καρτέλες με ήδη γραμμένο το όνομά τους, ώστε να τις διακοσμήσουν όπως θέλουν. | * Καρτέλες με ονόματα μαθητών   (χαρτονάκια, μολύβια, χρωματιστά μολύβια ή μαρκαδόρους)  Στη δραστηριότητα αυτή οι μαθητές, αρχικά, κάθονται σε κύκλο και στη συνέχεια πηγαίνουν στα θρανία τους. (Στο σημείο αυτό κάθονται όπου θέλουν. Από το επόμενο μάθημα οι μαθητές θα καθίσουν εκεί που θα τοποθετείται η καρτέλα με το όνομα τους). | Η/Ο εκπαιδευτικός ελέγχει ποιοι μαθητές ξεκίνησαν να αναγνωρίζουν τη γραπτή μορφή του ονόματός τους. | Ελληνικά/Αγγλικά |
| **Δραστηριότητα 6 (15 λεπτά):**  Η/Ο εκπαιδευτικός δίνει σε κάθε μαθητή από ένα φύλλο χαρτιού Α4 και τους καλεί να καθίσουν στα θρανία τους για να ζωγραφίσουν τι τους άρεσε από την πρώτη μέρα τους στο ελληνικό σχολείο. Ο/Η εκπαιδευτικός περνά από τα παιδιά και αλληλεπιδρά μαζί τους. Τα ρωτά τι τους άρεσε, ποια δραστηριότητα θα ήθελαν να ξανακάνουν την επόμενη φορά κλπ.. | * Φύλλα χαρτιού Α4 * Χρωματιστά μολύβια (ξυλομπογιές)   Οι μαθητές εργάζονται ατομικά. | Η/Ο εκπαιδευτικός επιδιώκει να καλλιεργήσει θετική στάση απέναντι στο ελληνικό σχολείο. Κατά συνέπεια, αξιολογεί εάν ο στόχος ξεκίνησε να επιτυγχάνεται. | Αγγλικά |
| **Ολοκλήρωση –Αναστοχασμός-Κλείσιμο (15 λεπτά ):**  Η/Ο εκπαιδευτικός επαναφέρει τις λέξεις και φράσεις από το βασικό λεξιλόγιο του μαθήματος, τραγουδώντας ξανά το τραγούδι «Καλημέρα, τι κάνεις». | Οι μαθητές κάθονται στην ολομέλεια. | Η/Ο εκπαιδευτικός αξιολογεί εάν οι μαθητές ξεκίνησαν να μαθαίνουν το τραγούδι. | Αγγλικά |

* Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.